***Blodig alvor – Carnage*** er en svart komedie fra 2011, regissert av Roman Polański. Filmen er basert på teaterstykket «God of Carnage» av Yasmina Reza. Hovedrollene spilles av Jodie Foster, Kate Winslet, Christoph Waltz, og John C. Reilly.

Filmen handler om et ektepar som oppsøker et annet, etter at førstnevntes sønn har slått ut to tenner på sønnen til sistnevnte. Handlingen er lagt til New York, men filmen ble i sin helhet innspilt i Paris.

Den ble ingen publikumssuksess, men fikk ganske bra mottakelse av anmelderne.

Handling
--------

To barneskole-gutter havner i slåsskamp i en park. Dette resulterer i at den ene gutten, Zachary Cowan, slår den andre, Ethan Longstreet, i ansiktet med en pinne. Guttenes foreldre møtes deretter i en leilighet i Brooklyn, for å diskutere det som har skjedd. Zacharys foreldre, Alan (spilt av Christoph Waltz) og Nancy Cowan (spilt av Kate Winslet) besøker hjemmet til Michael (spilt av John C. Reilly) og Penelope Longstreet (spilt av Jodie Foster), Ethans foreldre. Møtet deres er i utgangspunktet ment å bare være kort samtale. Men på grunn av forskjellige omstendigheter fortsetter samtalen å trekke ut. Faktisk begynner Alan og Nancy å forlate leiligheten ved to anledninger, men trekkes raskt tilbake igjen for videre diskusjon.

Til å begynne med er ekteparene vennlige mot hverandre. Men deres respektive kommentarer begynner å såre følelsene til hverandre, noe som får alle til å krangle voldsommere med hverandre. Bortsett fra å krangle seg imellom, skylder parene på hverandre om hvem som egentlig var ansvarlig for konflikten mellom sønnene deres. Alle blir også irriterte på Alan fordi han aksepterer endeløse telefonsamtaler på telefonen sin, avbryter diskusjonen, og gjør det åpenbart at han har mer interesse for forretningene sine enn selve diskusjonen. Michael mottar også en rekke telefoner fra hans syke mor, til hans økende frustrasjon.

Nancy anklager Michael for å være en morder fordi han, irritert over den konstante støyen den laget om natten, tidligere hadde sluppet datteren Courtneys kjæledyr-hamster ut på gaten. Michael tilbyr alle noe å drikke. Penelope påstår at hun aldri drikker seg full. Men Nancy drikker alt for mye, og gjør til slutt en stopp for Alans telefon-samtaler ved å slippe mobiltelefonen hans i Penelopes blomstervase full av tulipaner og vann. Penelope og Nancy ler av dette, samtidig som Michael og Alan forsøker å fikse telefonen hans.

Skuespillere
------------

* Jodie Foster som Penelope Longstreet.
* John C. Reilly som Michael Longstreet.
* Kate Winslet som Nancy Cowan.
* Christoph Waltz som Alan Cowan.

Referanser
----------

1. ↑   *filmportal.de*, Wikidata Q15706812,
2. 1 2  ; arkiv-URL: ; besøksdato: 22. april 2020.
3. 1 2 3 4 5 6   (på en) *Internet Movie Database*, Wikidata Q37312,
4. ↑   (på cs) *ČSFD*, 2001, Wikidata Q3561957,
5. ↑   Internet Movie Database, www.imdb.com, verkets språk engelsk, besøkt 20. august 2016[Hentet fra Wikidata]
6. ↑  «Carnage». *www.rottentomatoes.com*. 16. desember 2011. Besøkt 4. april 2016.
7. ↑  «Carnage». *Metacritic*. Besøkt 4. april 2016.

Eksterne lenker
---------------

* (en) Offisielt nettsted Rediger på Wikidata
* (en) *Blodig alvor – Carnage* på Internet Movie Database Rediger på Wikidata

* (no) *Blodig alvor – Carnage* hos Filmfront Rediger på Wikidata

* (sv) *Blodig alvor – Carnage* i Svensk Filmdatabas Rediger på Wikidata

* (da) *Blodig alvor – Carnage* i Danmark Nationale Filminstitut Rediger på Wikidata

* (en) *Blodig alvor – Carnage* på AllMovie Rediger på Wikidata

* (fr) *Blodig alvor – Carnage* på Allociné Rediger på Wikidata

* (nl) *Blodig alvor – Carnage* på MovieMeter Rediger på Wikidata

* (de) *Blodig alvor – Carnage* på filmportal.de Rediger på Wikidata

* (en) *Blodig alvor – Carnage* på Rotten Tomatoes Rediger på Wikidata

* (en) *Blodig alvor – Carnage* på Metacritic Rediger på Wikidata

  


| * v
* d
* r
Filmer regissert av Roman Polański |
| --- |
| 1960-tallet | *Kniven i vannet* (1962) • *Avsporet* (1965) • *Gislene* (1966) • *Vampyrenes natt* (1967) • *Rosemary’s Baby*  (1968) |
| 1970-tallet | *Macbeth* (1971) • *Hva?* (1972) • *Chinatown* (1974) • *Leieboeren* (1976) • *Tess* (1979) |
| 1980-tallet | *Pirater* (1986) • *Desperat* (1988) |
| 1990-tallet | *Bitter hevn* (1992) • *Døden og piken* (1994) • *Den niende porten* (1999) |
| 2000-tallet | *Pianisten* (2002) • *Oliver Twist* (2005) |
| 2010-tallet | *Polanskis Skyggen* (2010) • *Blodig alvor – Carnage* (2011) |


|  |  |
| --- | --- |
| Oppslagsverk/autoritetsdata | Encyclopædia Britannica
 |